I Londonavtalen om tysk utenlandsgjeld ble det avtalt at Tyskland skulle tilbakebetale i underkant av 1 milliard dollar av sin gjeld under Marshallhjelpen. Den tyske stat sto for betalingen til USA, mens innbetalingene av avdrag fra de private låntakerne til den tyske stat, ble satt på egen konto. Det ble ved lov vedtatt at disse midlene skulle holdes atskilt fra Tysklands øvrige midler. De skulle på nytt lånes ut i det tyske samfunnet. Fondet ble kalt ERP-Sondervermögen (ERP-særformue), og forvaltes fremdeles (2018) av KfW.